o
Lääkärit kertoivat eräälle pariskunnalle, että heidän
odottamallaan vauvalla tulee olemaan paljon ongelmia.
He suosittelivat vanhemmille raskaudenkeskeytystä.
Odottava äiti kuitenkin päätti toisin, ja seurauksena oli ihme.
Olimme aina ajatelleet haluavamme 3-4 lasta.
Ensimmäiset kaksi raskauttani olivat aika helppoja.
Emme halunneet tietää vauvan sukupuolta etukäteen.
20. raskausviikolla Rachel ja Silvano saivat huonoja uutisia.
Kaksi ultraäänitutkimusta tehnyt lääkäri kertoi havainnoistaan.
Hän katsoi meihin ja sanoi, että sikiön tila näyttää huonolta.
Hän alkoi luetella monia asioita, jotka viittasivat kehityshäiriöihin.
Lapsivettä oli hyvin vähän. Aivoissa ja sydämessä oli vikaa.
Sikiöllä ei ollut virtsarakkoa eikä munuaisia.
Lista vain jatkui. Tunsin oloni hyvin avuttomaksi ja surulliseksi.
Mietin, kuinka voisin selittää tilanteen muille lapsilleni.
Ultraäänessä havaittiin myös, että istukka oli kiinnittynyt kohdunsuulle.
Synnytyksen aikana eteisistukka saattaa aiheuttaa
äidin kuolemisen verenvuotoon.
Oli vaikea tukea vaimoani samalla, kun hän joutui kuulemaan tällaista.
Olin surullinen, kun en voinut auttaa häntä mitenkään.
Silloin aloimme rukoilla, jotta rauhoittuisimme ja voisimme
valmistautua tulevaan.
Lääkärit suosittelivat raskaudenkeskeytystä.
Muistan ajatelleeni, että meidän täytyy antaa Jumalan tehdä työtään.
Emme kokeneet raskaudenkeskeytystä edes vaihtoehtona.
Halusimme antaa Jumalalle mahdollisuuden tehdä jotain suurta.
Muistan sanoneeni lääkärille, että haluamme katsoa, mitä tapahtuu.
Hän kysyi minulta, mitä oikein odotan. Hän lisäsi, että ihmettä
ei kyllä kannata odottaa.
Pariskunta alkoi rukoilla perheen ja ystävien kanssa.
Tajusin, ettemme olleet yksin. Rinnallamme seisoi Jumala
ja lisäksi ihanat ystävämme.
Rukous ja Jumalan läsnäolo auttavat selviytymään vaikeista tilanteista.
Rachel kävi vielä yhdessä ultraäänitutkimuksessa.
Tarkoitus oli selvittää istukan tilanne, mutta Rachel pyysi
teknikkoa tarkastamaan myös vauvan.
Hän tarkasteli kuvaa ja näytti meille vauvan virtsarakon.
Sanoin, ettei vauvalla pitänyt olla virtsarakkoa.
Hän sanoi, että virtsarakko kyllä näkyy, ja se on täynnä virtsaa.
Miten virtsaa voisi olla ilman toimivia munuaisia?
Kun teknikko luetteli vauvan kunnossa olevia elimiä, rukoilin,
etteivät hyvät uutiset loppuisi.
Teknikko haki lääkärin paikalle.
Eteisistukkakin oli siirtynyt pois kohdunsuulta.
He tarkastelivat tutkimustuloksia ikuisuudelta tuntuvan ajan.
Tuntui hienolta nähdä lääkärit niin hämmennyksen vallassa.
Jumala oli todella tehnyt jotain, mitä lääkärit eivät ymmärtäneet.
Lopulta lääkäri katsoi meitä ja sanoi, ettei nähnyt sikiössä
mitään aikaisemmin havaituista ongelmista.
Rachelin raskaus jatkui loppuun asti ja lääkäreiden hämmästykseksi
Isabella syntyi täysin terveenä.
Olen varma, ettei Jumala tehnyt tätä ihmettä ainoastaan meitä
varten, vaan rohkaisuksi muille.
Haluamme kertoa sekä voitosta, että sitä edeltäneestä taistelusta.
Muiden on ymmärrettävä, että tällaisesta tilanteesta voi selvitä.
Sinäkin voit selvitä mahdottomalta vaikuttavasta tilanteesta.
Jumala voi antaa sinulle tukijoukon ja lähettää lohdutuksen sanoja.
Silvano ja Rachel kertovat kokemuksistaan mielellään.
Isabella on elävä muistutus siitä, mitä Jumala on heille tehnyt.
Luotimme Jumalaan ja muutuimme.
Kun emme voineet vaikuttaa tilanteeseen millään lailla,
jouduimme vain luottamaan Jumalaan.
Olemme onnellisia siitä, että annoimme Jumalan toimia,
muuten emme olisi saaneet kokea tätä suurta ihmettä.
Eikö ollutkin söpö vauva?
Kuvitella, että lääkärit suosittelivat raskaudenkeskeytystä.
Minulla on Louisa-niminen lapsenlapsenlapsi.
Vauvat ovat niin ihania.
Tässä rukousvastauksia. Haluamme rukoilla puolestasi.
Sinäkin voit kokea ihmeen. Jumala ei valikoi ihmisiä.
Ihmeitä tapahtuu niille, jotka uskovat.
Mary kirjoittaa, että hän kuuli meidän saavan tiedon sanan
silmäkystasta ja nykivästä silmästä, jotka paranevat.
Nyt hänen kystansa on kadonnut ja silmä on lakannut nykimästä.
Raymond kirjoittaa Missourista, tai jostain sieltä päin,
että hän katseli ohjelmaamme 2 vuotta muistiongelmista kärsineen
isänsä kanssa.
Kun Reinhard Bonnke alkoi rukoilla, isän muisti alkoi palata.
Hän alkoi muistaa asioita, joita ei ollut kyennyt muistamaan.
Siinäpä rukousvastaus.
Seuraavaksi Louis Teksasista. Pat sai tiedon sanan katsojasta,
jonka kielessä on möykkyjä. Herra paransi hänen kielensä.
Newyorkilainen katsoja kertoo lapsenlapsensa kaulasta löytyneestä
kasvaimesta. Ennen biopsiaa hän kuitenkin rukoili ohjelmamme
aikana, ja kasvain alkoi hävitä.
Isä rakastaa sinua. Jeesus sanoi, että mitä tahansa pyydämme isältä
hänen nimessään, sen hän tekee.
Jumala rakastaa sinua. Hän tahtoo sinulle vain hyvää.
Hän ei ole paha Jumala, vaan hyvä.
Nyt rukoilemme yhdessä ja panemme uskomme Jumalaan.
Mikään ei ole mahdotonta.
Matt. 18:19 sanoo, että jos kaksi tai kolme päättää yhdessä mistään
asiasta, se tapahtuu.
Lääkärit ovat saattaneet antaa sinulle huonon ennusteen.
Ajattele noita vanhempia, joiden vauvan väitettiin olevan vammainen.
Vanhemmat päättivät odottaa ihmettä, ja terve tyttö syntyi.
Nyt uskomme yhdessä. Isä, uskomme Jumalaan.
Meidän Jumalallemme ei mikään ole mahdotonta.
Sinä olet kaikkivaltias Jumala.
Kiitämme siitä, ettei sinulle mikään ole mahdotonta.
Toistamme omia sanojasi, aivan kuin ne tulisivat suoraan suustasi.
Haluan toistaa sanasi Jeesuksen nimessä: parane.
Vaikuttakoon Jumalan voima luissasi, jos luusi ovat murtuneet.
Sijoiltaan menneet luut tulkoot takaisin oikeille kohdilleen.
Sijoiltaan menneet olkapäät ja lantio parantukoot nyt.
Jeesuksen nimessä käskemme murtuneita luita paranemaan.
Jollain katsojalla on tuberkuloosi. Herra parantaa sinut.
Toisen katsojan haimasyöpä paranee myös.
Jollain katsojalla on kova päänsärky, joka tuntuu
vasaralla hakkaamiselta.
Kosketa otsaasi, Jeesuksen nimessä, kipu lähteköön.
Jumalan voima parantaa hermopäät, jotka aiheuttavat kipua.
Jumala parantaa jonkun kurkun.
Jollain katsojalla on leikkausta vaativa vamma polvessa.
Laita kätesi polvesi päälle, ja Jumala tulee parantamaan sen.
Jonkun katsojan leuka on kipeä, eikä se liiku kunnolla.
Herra parantaa sinut nyt, Jeesuksen nimessä. Nyt voit liikuttaa sitä.
Kiitos, isä Jumala.
Alkakaa vain ylistää Herraa, missä olettekin.
Mikään ei ole mahdotonta Jumalalle.
Soittakaa esirukoilijoillemme, jos tarvitsette lisää rukousta.
Jotkut teistä saattavat rukoilla, että minä tai Pat mainitsisimme
teidät nimeltä. Ei se ole tarpeellista.
Ole vain rauhassa siellä ja kosketa omalla kädelläsi sitä paikkaa,
mikä on kipeä. Jumala kyllä parantaa sinut.
Seuraavaksi on katsojakysymysten vuoro.
Carol kirjoittaa lentopelostaan ja kysyy, miten siitä voi
päästä eroon. Tästä lisää kohta.
Antakaa lasten tulla minun tyköni, älkääkä estäkö heitä.
Taivasten valtakunta kuuluu heidän kaltaisilleen.
Katso lapsia. Jos avaat silmäsi, voit oppia heiltä.
Joka ei ota taivasten valtakuntaa vastaan niinkuin lapsi,
hän ei pääse sinne sisälle.
Kun otamme Kristuksen vastaan pelastajanamme, meistä tulee
Jumalan lapsia. Oletko jo hänen lapsensa? Soita meille tänään.
Yksinhuoltaja Caroline Howardilla oli juuri ja juuri varaa
maksaa laskunsa. Sitten hän oppi niukan taloudenpidon salaisuuden.
Kun avioliittoni purkautui, menetin kaiken omaisuuteni.
Jouduin aloittamaan elämäni uudestaan. Olin 30-vuotias,
ja minulla oli kaksi lasta.
Caroline teki osa-aikatöitä, eikä voinut maksaa lastenhoidosta.
Minulla oli paljon epäilyksiä ja pelkoja siitä, kuinka onnistuisin
selviämään laskuista ja luomaan uuden elämän lapsilleni.
Välillä hän joutui kiusaukseen lopettaa antaminen tykkänään.
Muistan, kuinka tarkastelin budjettiani ja tajusin,
etten voi edes maksaa kaikkia laskujani.
Ei Jumala varmasti olettaisi köyhän yksinhuoltajan antavan
pois kymmenykset pienistä tuloistaan?
Eiväthän tuloni riittäneet edes elämiseen.
Caroline päätti kuitenkin luottaa Jumalaan.
Parin päivän päästä tajusin, että tarvitsen Jumalaa nyt enemmän,
kuin koskaan, joten minun tulee olla uskollinen omalla paikallani.
Minun täytyy jatkaa kymmenysten antamista ja
Jumalan valtakunnan työn laittamista kaiken edelle.
Muutamien kuukausien päästä hän näki, kuinka uskollinen Jumala on.
Sukulaiset antoivat rahaa lastenhoitoon ja
eräs tuttu antoi hänelle auton.
Sitten hänelle tarjottiin korkeapalkkaista työtä.
Taloudellisen tuen lisäksi Jumala on antanut minulle myös
ihanan sulhasen, josta myös lapseni tykkäävät.
Nyt Caroline suunnittelee omaa ravintokonsultointifirmaansa,
ja luottaa Jumalaan kaikilla elämänalueillaan.
Jumala vakuutti minulle, että jos luotan häneen ja annan
kymmenykset, hän kyllä pitää minusta huolen.
Jumala näytti, että hän pitää meistä taloudellisestikin huolen.
Jatka vain luottamista Jumalaan. Hän kyllä pitää sinusta huolen.
Onhan se vaikeaa, kun tuollainenkin hyvä vaimo joutuu tilanteeseen,
jossa mies päättää luopua vastuustaan ja hylkää hänet.
Tämä on surullinen kertomus, mutta sitä valitettavasti tapahtuu usein.
Caroline löysi vastauksen. Hän päätti luottaa Jumalaan ja jatkaa
antamista. Sitten Jumala antoi hänelle takaisin.
Hän tekee saman myös sinulle. Hän rakastaa sinua.
Jumala on luvannut antaa sadon, kun vain istutat siemenen.
Nyt katsojakysymyksiin, oli niitä lähetetty sitten internetin,
twitterin tai minkä tahansa googlen tai gaaglen kautta.
Oli sitten kyseessä yahoo tai huhuu, kysymyksiä on taas tullut.
Yahoo ja huhuu oli oma suosikkini. Mutta nyt kysymyksiin.
Carol kirjoittaa: kuinka voin vapautua lentopelostani?
Minulla oli kerran huono lentokokemus, ja nyt pelkään jo
lentokoneeseen astuessani.
Kuulostaa siltä, että sinua kiusaa pelon henki.
Sinun tulee nuhdella pelon henkeä ja sitoa se Jeesuksen nimessä.
Sano näin: pelon henki, sidon sinut Jeesuksen nimessä.
Raamattu sanoo, että täydellinen rakkaus karkottaa pelon.
Keskity Jumalan rakkauteen. Jos lentokone putoaa, mitä tapahtuu?
Saatat kuolla ja päästä Jeesuksen luo.
Voit iloita jo koneeseen mennessäsi siitä,
että saatat nähdä pian Jeesuksen. Silloin pelko häipyy.
Itse olen lentäjä. Voin kertoa, että kun lentää pienkonetta yksin
ja on huono sää, saa todella pelätä.
Silti siitä aina jotenkin selviää ja voittaa pelkonsa.
Täydellinen rakkaus karkottaa pelon.
Tee mielikuvaharjoituksia. Kuvittele, kuinka nouset koneeseen.
Lento-onnettomuudet ovat erittäin harvinaisia.
Tilastotieteellisesti olet siis turvassa.
Olin vaimoni kanssa lentokoneessa, kun eteen tuli ukkosmyrskyrintama.
Kaupalliset lentäjät eivät saa lentää niiden läpi, mutta tämä
konepa lensi.
Näimme salamoita kummallakin puolella.
Vaimoni lohdutti, että ainakin kuolemme yhdessä.
Muut matkustajat vähän ihmettelivät puheitamme.
Ajattele, mitä tuo katsoja nyt miettii lentopelkonsa kanssa,
kun kuulee sinun juttusi salamoista ja muista.
Mutta minähän olen yhä elossa.
Sää oli erittäin kehno, eivätkä kaupalliset lennot voineet lainkaan
laskeutua myrskyn vuoksi.
Meidän lentäjämme eivät osanneet muuta kuin laskeutua.
Mietin jo, mitä heille teen, kun pääsemme maan pinnalle.
Ei kuitenkaan käynyt kuinkaan.
Lentopelkoinen katsojamme, älä kuuntele Patin lentokokemuksia.
Muista, että pelko tarkoittaa jonkin valheellisen todisteen
esiintymistä todellisena.
Jeesus pitää sinut siipiensä suojissa.
Jos kuolet, pääset todellakin hänen luokseen. Mitä vikaa siinä on?
Kiitos kysymyksistä.
Seuraavaksi kuulemme Survivor-ohjelmassa mukana
olleen kilpailijan kokemuksista.
Seison sydämesi ovella ja kolkutan.
En välitä siitä, oletko köyhä vai rikas, mitä kieltä puhut
tai mistä olet kotoisin.
Tulen jokaisen miehen, naisen ja lapsen luo.
Tahdon vain tuntea sinut. Ja tahdon sinun oppivan tuntemaan minut.
En kuitenkaan tule elämääsi väkisin. Päätös on sinun.
Tulen asumaan niiden luokse, jotka kutsuvat minut sisään,
ja annan heille ikuisen elämän.
Joku kolkuttaa sydämesi ovella. Hän on Jeesus Kristus.
Kutsutko hänet sisään? Soita tai kirjoita meille tänään.
Survivor-ohjelman kilpailijoiden on oltava muita ovelampia, kestävämpiä
ja taitavampia. Voittajalle on luvassa miljoona dollaria.
Yhdellä kilpailijalla oli kuitenkin muita tavoitteita.
Austin Carty kilpaili Survivor: Panama-Exile Island -ohjelmassa.
Hän tavoitteli miljoonan dollarin pääpalkintoa. Austin äänestettiin
ulos 8 jakson jälkeen.
Hän joutui pois pelistä, muttei antanut sen masentaa.
Nyt tämä kirjailija ja malli käyttää kokemustaan voidakseen
opettaa muita.
Tervetuloa, Austin Carty. Kiitos kun tulit.
Hienoa olla täällä.
En kysykään sinulta, onko Survivorin jälkeen elämää.
Haluan kysyä, miksi halusit lähteä toiselle puolelle maailmaa
syömään ötököitä?
Valehtelisin jos väittäisin, etten halunnut voittaa rahoja.
Minä halusin kuitenkin oppia, mistä elämässä ja uskossa on kysymys.
Survivor-ohjelma on tavallaan elämän pienoismalli.
Jokainen kilpailija joutuu seinää vasten.
Jouduimme tilanteisiin, joissa emme olisi halunneet olla.
Täytyy taistella ja rukoilla. Ensin tulevat epäilykset, sitten usko.
Jos uskoo itseensä, voi saavuttaa paljon.
Jos uskoo johonkin itseään suurempaan, voi tehdä mitä vain.
Mikä rooli uskollasi oli Survivor-kilpailussa?
Jouduin ensimmäistä kertaa tuntemaan, mikä ero
on halulla ja tarpeella.
Jouduimme itse etsimään juomavetemme ja yösijamme.
En itse ole mikään ulkoilmaihminen, joten kaikki oli uutta.
Jouduin luottamaan johonkin korkeampaan.
Kasvoit uskovassa kodissa ja tulit uskoon 5-vuotiaana.
Kerro siitä, kuinka uskosi kasvoi iän myötä.
Kirjassani kerron siitä, kuinka kasvoin uskovassa kodissa
ja olin kristillisessä lukiossa ja yliopistossa.
Sain siis lukea paljon kristillistä materiaalia ja kuunnella
voimallisia puhujia.
He puhuivat ihanteellisesta uskovan elämästä, joka tietenkin näytti
hyvältä paperilla.
Sisälläni oli paljon kysymyksiä ja epäilyksiä, mutta luulin,
ettei niistä saanut puhua.
Sisälleni jäi siis paljon käsittelemätöntä pelkoa.
Elämänkokemuksen kartuttua olen ymmärtänyt, etteivät
kysymykset ja epäilyt tarkoita uskon puutetta,
vaan kuuluvat ihmisen elämään.
Halusin kirjoittaa kirjan, joka kristillisestä sisällöstä
huolimatta ei tarjoaisi kaikkia ratkaisuja,
vaan kertoisi omista sotkuistani ja yrityksistä löytää vastauksia.
Ehkä sen voivat lukea ihmiset, jotka ovat kiinnostuneita uskosta.
Kirjani saattaa rohkaista muitakin, joilla on avoimia kysymyksiä.
Olet puhunut kysymyksistäsi ja peloistasi. Mitä sitten pelkäsit?
Rehellisesti sanottuna epäilin sitä, onko uskoni todellista.
Raamatunopettajilla tuntui olevan kaikki vastaukset valmiina,
kun taas minulla ei. Tunsin olevani uskossa,
mutta kamppailin kiusausten ja kysymysten kanssa.
Mietin, mitä usko tarkoittaa.
Nyt olen tajunnut, että sitähän se usko juuri on.
Erään ystäväni isä vertasi uskoa vuoristossa kulkemiseen.
Vuoren päällä ollessaan täytyy pitää silmät auki, jotta laaksossa
saisi niistä muistoista voimaa.
Tykkäsin kirjastasi, kun luin sitä eilen illalla. Olet tuonut esiin
raamatullisia totuuksia hyvin ainutlaatuisella tavalla.
Sitä toivoinkin.
Halusin joidenkin lukujen käsittelevän painavia asioita.
Kirjoitin esimerkiksi hyvän ystäväni isän kuolemasta.
Hän oli hyvä pastori, jonka kuolema aiheutti kriisin seurakunnassa.
Toisten lukujen kohdalla hain juuri päinvastaista vaikutusta.
Halusin käsitellä painavia aiheita, kuten sitoutumispelkoa
ja materialismia.
Tarkastelin niitä Saved by the bell -televisio-ohjelman kautta.
Minulla oli tapana katsella tuota TV-ohjelmaa.
Olin asettanut Zack Morrisin korokkeelle ja ihannoin häntä.
Zack Morrisin henkilöhahmo haluaa muiden haluavan häntä.
Omaa sitoutumiskammoani tarkasteltuani huomasin,
että pidin koko ajan yllä jotain julkisivua,
jotta minua rakastettaisiin,
mutta itse en osannut rakastaa itseäni ollenkaan.
Kasvoin Highpointin kaupungissa ja olen siellä kolmanneksi
tunnetuin reality-tähti.
Olen huomannut, etteivät ihmiset ymmärrä reality-hierarkiaa.
Kirjassani selvitän Highpointin reality-tähtien toimintaa.
Chris Daughtry on toimitusjohtaja, Fantasia Barrino
varatoimitusjohtaja, ja minä olen harjoittelija.
Tämä on todellakin vaativa ala.
Viimeinen kysymys. Käyt puhumassa nuorille kirkoissa ja kouluissa.
Kuinka voimme osoittaa nuorille, että kristinusko on heitä varten?
Meidän tulisi korostaa henkilökohtaista suhdetta
Jumalaan ja sitä, kuka Jeesus todella on.
Lempisitaattini mukaan otamme vastaan vain sen verran rakkautta,
kuin luulemme ansaitsevamme.
Kannamme kaikki epävarmuutemme mukanamme uusiin ihmissuhteisiin,
ja myös jumalasuhteeseemme.
Jos voimme kohdata pelkomme, voimme myös ottaa vastaan rakkautta.
Kiitos paljon.
Lopuksi nämä sanat Psalmista 145:9.
Herra on hyvä kaikille ja armahtaa kaikkia tekojansa.
Joku polku voi näyttää ihmisen omissa silmissä hyvältä,
vaikka johtaakin kuolemaan.
Sinä et saata olla fyysisten kaltereiden takana, vaan elämääsi
kahlehtivat syyllisyys ja häpeä.
Soita tai kirjoita meille, niin löydät vapauden Jeesuksessa.
Jos haluat jutella sinusta välittävän ihmisen kanssa,
soita esirukoilijoillemme omassa maassasi tänään.
Suomennos: Hanna Tischer